קן (עיר)

קן (בצרפתית: Caen) היא עיר הבירה של מחוז קלבדוס והייתה בירת חבל נורמנדי תחתית עד סוף שנת 2015. העיר שוכנת 150 ק"מ מערבית לפריז בסמוך לתעלת למאנש. זוהי העיר השלישית בגודלה בנורמנדי. חשיבותה נבעה מהיותה מקום מושבו של ויליאם הכובש כדוכס נורמנדי. העיר שמרה על מעמדה וחשיבותה מעל 900 שנה עד שנהרסה כמעט לחלוטין במלחמת העולם השנייה בשל הקרבות שנערכו בה במהלך הפלישה לנורמנדי ב-1944. העיר שוקמה לאחר המלחמה, אך מעמדה לא חזר להיות כבעבר, ואת מקומה תפסה העיר רואן. ההיסטוריה של ההתיישבות באזור מתחילה כבר בסוף תקופת הברזל, וקיימות עדויות להתיישבות הן על גדות הנהר אורן והן על הגבעות שבעיר. בין המאה הראשונה לשלישית לספירה, היה במקום כפר במקום בו היום נמצא מנזר הגברים שבצמוד לו עברה דרך רומית. הכפר היה ללא מעמד פוליטי, כל הסמכויות היו בעיר Aregenua (שנקראת היום וויו-לה-רומין) בירת אזור וידוקאסס שבגאליה לוגדנסיס. רק בעקבות נדידת העמים החל האזור להתפתח מבחינה מסחרית. בסוף המאה השלישית, גרמה עליית פני הים באזור תעלת למאנש להצפות, ותושבי הכפר עברו לגור באזורים גבוהים יותר מצפון. במאה השביעית הגיעו לאזור מיסיונרים שנעו בדרכים הרומיות העתיקות, הביאו לאזור את הנצרות הקתולית, והחלו לבנות את המקום. רק הפלישה הוויקינגית לאזור הפסיקה את התהליך העיור. ערך מורחב – דוכסות נורמנדיה הצמיחה העירונית חזרה לפרוח במאה העשירית תחת הדוכסות הנורמית. שיא הפריחה הגיע בתקופתו של ויליאם הראשון, שהיה מלך אנגליה ודוכס נורמנדיה, ואשתו מתילדה מפלנדריה שהעבירו כוחות פוליטיים רבים לנורמנדיה ובכך הגדילו את השפעת קן ורואן. בשנת 1047 ניצח ויליאם הראשון בקרב ואל-אס-דון את הברונים המורדים בראשות גי מבורגונדי, קרב שהביא אותו לשליטה מוחלטת על נורמנדיה. הניצחון בקרב הביא לפיתוח האזור על ידי בניית בנין הוועידה של שביתת הנשק של אלוהים. אך הבנייה הנרחבת הגיע בסוף המאה האחת עשרה כאשר ויליאם ומתילדה הורו על ביצור הערים, בניית ארמון קן, מנזר הגברים ומנזר הנשים בהם הם נקברו בסוף ימיהם. הבנה הנרחבת הפכה את קן לבירה השנייה של נורמנדי במקום העיר באייה (Bayeux). לאחר מותו של ויליאם הראשון הוא חילק את נחלותיו בין שני בניו. לבנו ויליאם הוא הוריש את אנגליה ולבנו רובר הוא הוריש את נורמנדיה. פיצול נחלותיו גררה מלחמה עזה בין שני בניו על האדמות. מלחמה זו הסתיימה בהסכם קן שנחתם ב-1091. תחת רובר המשיך הפיתוח של העיר, בין השאר יצר רובר תעלה בין נהר האורן לבין אודו. ב-1106 כבר ויליאם השני, מלך אנגליה את דוכסות נורמנדיה מידי אחיו ואיחד מחדש את הדוכסות עם מלכות אנגליה. ב-1203 ג'ון, מלך אנגליה, הפסיד את נורמנדיה לפיליפ השני, מלך צרפת כאשר קן נכבשה ב-21 במאי. פיליפ השני, השאיר את הכוח הפוליטי שהיה לעיר לאחר הסיפוח של נורמנדיה לצרפת. ערך מורחב – מלחמת מאה השנים בגלל קרבת העיר קן לתעלת למאנש, קן נכבשה ביולי 1346 בפלישת האנגלים הראשונה לצרפת בראשות אדוארד השלישי, מלך אנגליה. בפלישה זו נכבשה נורמנדי כולה ושטחים נרחבים בכיוון פריז, כאשר במקביל צבא צרפת נוחל את אחת התבוסות הגדולות שלו. העיר קן נשארה תחת שלטון אנגלי במשך רוב מלחמת מאה השנים. כאשר במשך כל התקופה הייתה התנגדות לשלטון האנגלי מצד התושבים. בשנת 1417, הכובש האנגלי הורג 2000 איכרים פעולה שהחלה תקופה של התנגדות פעילה. תושבי העיר קן בחלו בהתנגדות פעילה לכיבוש האנגלי שכלל מעשי הרג והוצאות להורג רבים בין השנים 1418 ל-1450. ב-1 ביולי 1450, נכבשת צרפת בחזרה על ידי הצרפתים לאחר מעל 100 שנות שלטון אנגלי. ב-1458 מאושררים זכויות חבל נורמנדי על ידי מלך צרפת ובכך חבל נורמנדי חוזר רשמית להיות תחת השלטון הצרפתי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – הפלישה לנורמנדי ערך מורחב – הקרב על קן במהלך הפלישה לנורמנדי בתחילת יוני 1944, קן ניצבה אל מול חוף גולד וחוף סורד, היכן שנחתו הכוחות הבריטיים והקנדיים. קן הייתה מתוכננת להיכבש על ידי כוחות הקורפוס הבריטי הראשון מיד לאחר הלחימה בחופי הנחיתה, אך הכוחות התעכבו בלחימה קשה מצפון לעיר. העיר שוחררה רק ב-9 ביולי, כחודש לאחר הנחיתה, לאחר הפצצה מהאוויר שהרסה כ-70% מהעיר וגרמה למותם של כ-2,000 אזרחים צרפתים. במהלך חודש יוני הייתה קן זירה לקרבות קשים בין הכוחות הבריטיים והקנדיים לבין המגנים הנאציים. בין היתר הושמדו לחלוטין הקתדרלה והאוניברסיטה בעיר, לצד חלקים ומבנים היסטוריים רבים. כמו כל החלק המזרחי של נורמנדי תחתית, העיר קן שוכנת באגן הפריזאי. העיר נבנתה בעמק שנמצא בין נהר האורן ובין יובלו של האורן, נהר האודון. עיריית קן חתמה על ברית ערים תאומות עם: אנגליה פורטסמות', אנגליה (מ־1962) גרמניה וירצבורג, גרמניה (מ־1987) ארצות הברית נאשוויל, ארצות הברית (מ־1991) ארצות הברית אלכסנדריה, ארצות הברית (מ־1991) סנגל טיאס, סנגל (מ־1992) כנסיית סן פייר אוניברסיטת קן בנורמנדי מדיה וקבצים בנושא קן בוויקישיתוף אתר האינטרנט הרשמי של קן (בצרפתית) קן, ברשת החברתית פייסבוק קן, ברשת החברתית אקס (טוויטר) קן, ברשת החברתית אינסטגרם קן, סרטונים בערוץ היוטיוב קן, באתר אנציקלופדיה בריטניקה (באנגלית) קן (צרפת), דף שער בספרייה הלאומית